VVLU / FSWAU
n Warm welkom by ons geliefde organisasie, die Vrystaat Vroue Landbou-unie se webtuiste.
A warm welcome to the website of our beloved organisation, the Free State Women`s Agricultural Union.
VVLU is n opvoedkundige organisasie wat geleenthede tot verruiming aan vroue met dieselfde waardes bied en hulle toerus as tuisteskeppers en om n positiewe bydrae tot die ontwikkeling van die gemeenskap en land te lewer.
We are an educational organisation in which opportunities for development are offered to women with the same values and where they are prepared, as homemakers, to render a positive contribution to the development of the community and country.
Mev Gerda Pienaar van Virginia, VVLU President se boodskap:
Liewe VVLU Vriendinne
Baie dankie vir elke tak en area wat die konferensies die afgelope drie weke op so ‘n hoe standaard aangebied het. Dankie vir al die bederf en moeite wat julle gedoen het.
Ons tema, wat dan ook die SAVLU tema is vir 2018, nl. hef ‘n vrou op, hou soveel moontlikhede in. Daar is so baie rigtings waaraan ons kan aandag gee en ek wil ‘n beroep op die sameroepers doen, om by elke vergadering ‘n aspek daarvan aan te spreek.
Ons is al vir bykans 88 jaar besig om die VVLU vrou op te hef en te bemagtig. Daarom sal dit goed wees as ons weer ‘n slag by onsself en ons gesinne begin. Dit is ons verantwoordelikheid om onsself geestelik, fisies en emosioneel voor te berei vir elke dag met sy uitdagings. In vandag se ekonomiese en politieke onsekerheid, moet ons juis te meer daar wees vir ons gesinne en veral ons mans en kinders. Hulle moet weet dat hulle vir ons belangrik is en dat hulle op ons ondersteuning kan staatmaak.
Veral ook wat die landbou betref, is dit noodsaaklik dat ons saam met ons gesinne sal bid dat voedselsekerheid prioriteit by die regering sal geniet.
Dit is dan wanneer ons ons volgemaak het met God se liefde en genade, dat ons kan uitreik na mekaar. Uit dankbaarheid vir wat ons van Hom ontvang het, kan ons met ander deel en waar anders as om by ons eie VVLU Vriendinne te begin.
Ek weet dat tye nie maklik is nie, maar as ons leer om dit te hanteer, maak ons vir onsself die lewe makliker. Om te gee maak ‘n mens gelukkiger as om te ontvang. So herinner Paulus ons aan Jesus se woorde in Hand 20:35.
‘n Mens hoef nie geld of besittings te gee nie. Die belangrikste dinge is:
One of Richard Moss, a renowned author’s most famous quotations is: The greatest gift you can give another is the purity of your attention.
There are times when we find ourselves busy with many things at the same time and in the process we lose the ability to make eye contact when speaking to someone. In a way cell phones have taken control in our lives: we are so often busy texting that we forget to be attentive to the person sitting across the table!
Elke persoon beskik oor ‘n vaardigheid wat tot ander se voordeel aangewend kan word. Blote diensbaarheid is dikwels voldoende. Dit is moontlik dat jy iemand iets kan leer doen wat n lewensveranderende verskil in daardie mens se lewe kan teweegbring. Is jou hart gereed om n verskil in ander se lewens te maak?
Kies positiewe woorde soos ek voel goed vandag, ek sien uit na die jaar wat voorlê, ek is opgewonde vir die nuwe VVLU jaar saam met julle! Dit help om negatiewe gevoelens uit jou lewe te weer. Omring jouself met positiewe mense en situasies. Bly georganiseerd. Kry dinge soos jou veiligheid in plek. Emosie en negatiwiteit is geneig om mens perspektief te laat verloor, wat op sy beurt weer impulsiewe optrede meebring met gevolge wat vernietigend kan wees.
Elke mens laat iets agter, of jy dit beplan of nie. Dit is soos ‘n aflosstokkie; gelaai met kennis en ervaring wat na die volgende persoon aangegee word. Jy kan jou kundigheid oordra aan iemand wat minder ervaring het as jy.
Die manier waarop jy teleurstellings hanteer, waarop jy oor mense praat, die wyse waarop jy jou finansies hanteer – dit maak alles saak. Dit het n impak op die mense rondom jou.
Streef daarom daarna dat die herinneringe wat jy vir ander nalaat van n geloofspad getuig.
n Boodskap dat God se genade vir ons almal genoeg is.
Soms weet ‘n mens nie hoe waardevol ‘n oomblik is nie, totdat dit ‘n herinnering word. Herinneringe slaag daarin om ‘n glimlag op ons gesig te sit. Maak vandag mooi herinneringe wat ons more kan koester. Leef vandag voluit sodat ons more niks het om oor spyt te wees nie.
Ons verlede en ons toekoms is buite ons beheer. Dit is wat ons in die huidige oomblik doen wat ons toekoms gaan beïnvloed.
Doen iets wat jy nog nooit tevore gedoen het nie, maar nog altyd graag wou probeer. Doen dit waaroor jy al lankal droom, maar nog altyd te bang en onseker was om te probeer. Ons is nooit te oud of te jonk om iets nuuts te probeer nie.
‘n Mens mag foute maak. Iemand het eenkeer gesê die enigste regtige fout is die een waaruit jy nie geleer het nie. Moenie toelaat dat foute uit jou verlede jou lamle en jou toekoms bepaal nie. Kyk terug en sien telkens hoe groot God se genade vir jou was. Om terug te kyk is goed as dit ons nederig en dankbaar hou.
Elkeen van ons het wonderlike eienskappe ontvang om mee te woeker. Veral tussen ons VVLU vriende en vriendinne is dit noodsaaklik om dit met mekaar te deel.
Eerstens liefde: liefde is maklik om te gee aan die wat ons liefhet, maar ons moet mekaar onvoorwaardelik liefhê.
Geduld: ons ontvang ook nie sommer net geduld nie, maar kry geleenthede om geduldig te wees.
Vreugde: om te lag en vol vreugde te wees, is die hemelse bruissout; die enigste medisyne wat goed is vir jou en boonop nog lekker ook.
Vriendelikheid is aansteeklik: hulle sê mos die kortste afstand tussen twee mense is n glimlag.
Vrede: ons het nodig om vrede te bring waar daar twis en onenigheid is, maar ons moet self ook kan vergewe en vergeet.
Selfbeheersing: hier is veral selfbeheersing van die tong ter sprake. Ons moet vra dat die Here n wakker wag voor ons monde sal sit.
Getrouheid en nederigheid: ons moet getrou aan die Here wees, diensbaar en nederig in Sy diens. God se Sy Liefde vir ons is sonder einde. Vertrou die verlede toe aan Sy genade, die hede aan Sy liefde en die toekoms aan Sy voorsiening.
I am looking forward to an exceptionally different year with you, my FSWAU friends. I bring a gift of pebbles to keep your feet steady on the rocks, a mirror in which to see your own unique capabilities, a bag filled with words which tell of the special people you are, shells which must remind all of you how to survive the high and ebb tides in life and a whole lot of love, straight from my heart.
2017 se Jaarverslae verskyn onder Dokumente.
Tema/Theme: “Wees uitsonderlik anders/ Be extra-ordinarily different"”
Projek/Project: Slippers and pancakes/ Pannekoek en pantoffels
Die doel van die VVLU is n opvoedkundige organisasie wat geleenthede tot verruiming aan vroue met dieselfde waardes bied en hulle toerus as tuisteskeppers en om n positiewe bydrae tot die ontwikkeling van die gemeenskap en land te lewer. Read more >>
Events & Activities Highlights
2019 Area Konferensie, Vastrap
2019 Area Konferensie, Kosmos
2019 Area Konferensie, Steynsrus
Naam / Name (* Verpligtend / Compulsory)
Email (* Verpligtend / Compulsory)
Message (* Verpligtend / Compulsory)
Please type the code displayed next to the lock on the right below the contact details. This helps us prevent automated form queries.
Sekretaresse: Marieta de Klerk
+27 (0)57 733 5026